Ένωσις Νέων Παραλιμνίου (καλαθοσφαίριση)

Η Ένωσις Νέων Παραλιμνίου είναι κυπριακός σύλλογος καλαθοσφαίρισης με έδρα το Παραλίμνι. Αποτελεί μέρος του αθλητικού συλλόγου Ένωσις Νέων Παραλιμνίου. Αγωνίζεται στην Α΄ κατηγορία Κύπρου. Αποτελεί με διαφορά τη μεγαλύτερη καλαθοσφαιρική δύναμη της επαρχίας Αμμοχώστου, καθώς και τη μοναδική αντιπρόσωπο της επαρχίας στην Α΄ κατηγορία.

 Η Ένωσις Νέων Παραλιμνίου προήλθε από την ενοποίηση δύο οργανωμένων συνόλων του Παραλιμνίου. Το ένα ήταν ο Φιλαθλητικός Σύλλογος Ηρακλής και το άλλο το αναγνωστήριο Η Αγάπη του Λαού. Τα δύο οργανωμένα σύνολα είχαν πολιτιστική και αγωνιστική δράση. Στις 2 Απριλίου 1944 οι δύο ομάδες ενοποιούνται. Για να επιταχύνουν τη διαδικασία και να επικυρώσουν την απόφαση της ενοποίησης αλλά και για να προστατεύσουν περιουσιακά στοιχεία που μπορούσαν να χαθούν, αποφασίστηκε όπως ο Φ.Σ. Ηρακλής απορροφήσει την Αγάπη του Λαού και να μετονομαστεί σε Ένωσις Νέων Παραλιμνίου. Η απόφαση αυτή οδήγησε στην κατοχύρωση ως ημερομηνίας ίδρυση του σωματείου την 20η Φεβρουαρίου 1936, που ήταν η ημερομηνία ίδρυσης του Φ.Σ. Ηρακλή. Ιδρυτικά μέλη Ως ιδρυτικά μέλη της ΕΝΠ αναγράφονται τα ιδρυτικά μέλη του Φ.Σ. Ηρακλή, καθώς τυπικά έγινε μετονομασία του σωματείου σε Ένωσις Νέων Παραλιμνίου. Παρακάτω αναγράφονται τα ιδρυτικά μέλη του σωματείου: Ανδρέας Μάρκου Μελής Μάρκου Κουμής Ν. Κουμή Ανδρέας Γ. Κοτζιάπασιη Γιαννή Πισιήας Μιχαήλ Τσούκας Κωνσταντίνος Τσούκας Αντωνής Μουστακάς Φλουρής Ξενής Λεωνίδας Σιαντάνη Νικόλας Τσιαούσιης Γεώργιος Αν. Παπαγιάννη Ξενής Τσούκας Αντωνής Παπακωνσταντή Γεώργιος Πογιατζής Στο έμβλημα του σωματείου απεικονίζεται ο Παρθενώνας και ο τσολιάς. Χρώματα του σωματείου είναι το βυσσινί, το γαλάζιο και το άσπρο. Το βυσσινί χρώμα καθιερώθηκε το 1971. Σε ένα εστιατόριο στο Λονδίνο το οποίο ανήκε σε υποστηριχτές της ομάδας, ο ποδοσφαιριστής της Γουέστ Χαμ Γιουνάιτεντ, Μπόμπι Μουρ, δώρισε σε δύο απόδημους παραλιμνίτες δύο πλήρη σετ ποδοσφαιρικών στολών της Γουέστ Χαμ, οι οποίες ήταν βυσσινί. Οι δύο υποστηριχτές της ΕΝΠ, υποστηριχτές και της Γουέστ Χαμ Γιουνάιτεντ, έστειλαν τις στολές στη γενέτειρα τους, το Παραλίμνι, με την ΕΝΠ να υιοθετεί από τότε τα βυσσινί χρώματα. Εξέλιξη του εμβλήματος Προσωνύμια Στη διάρκεια της ιστορίας του, ο σύλλογος απέκτησε διάφορα προσωνύμια. Τα πιο συνηθισμένα εξ αυτών είναι οι Βυσσινίοι, οι Τσολιάδες και οι Παραλιμνίτες. Ο σύλλογος ιδρύθηκε το 1936 και εντάχθηκε στην ΚΟΚ το 1972. Την περίοδο 2014-19 η ΕΝΠ είχε μια πολύ αξιόλογη πορεία στις διοργανώσεις της ΚΟΚ φτάνοντας δύο φορές στον ημιτελικό του πρωταθλήματος κατά τις περιόδους 2016-17 και 2017-18 και τρεις στον ημιτελικό του κυπέλλου τις περιόδους 2016-17, 2017-18 και 2018-19. Την περίοδο 2018-19 η ΕΝΠ δεν είχε ανάλογη πορεία στο πρωτάθλημα με τις προηγούμενες αγωνιστικές περιόδους, όμως η κακή της πορεία δεν την απέτρεψε να φτάσει πιο κοντά από κάθε άλλη φορά στον τελικό του κυπέλλου χάνοντας σε μονό αγώνα από τον μετέπειτα νταμπλούχο Κεραυνό Στροβόλου για τέσσερις μόλις πόντους (80-76), στο κλειστό στάδιο "Κώστας Παπαέλληνας'' στον Στρόβολο. Επίσης ο καλαθοσφαιριστής της Michael Balogun κατάφερε να νικήσει στον διαγωνισμό τριπόντων του ΟΠΑΠ All Star Game 2018. Την περίοδο 2019-20 παρουσίασε ένα πολύ δυνατό και ανταγωνιστικό σύνολο έχοντας ως επικεφαλής του τεχνικού επιτελείου της ένα θρύλο της ελληνικής καλαθοσφαίρισης τον Μιχάλη Κακιούζη. Δυστυχώς το πρωτάθλημα και το κύπελλο της περιόδου διακόπηκαν λόγω της πανδημίας COVID-19. Τη στιγμή που διακόπηκε το πρωτάθλημα η ΕΝΠ ήταν εκ των φαβορί για συμμετοχή στα ημιτελικά του πρωταθλήματος, αλλά και του κυπέλλου καθώς είχε κληρωθεί με τον νεοφερμένο στην Α΄ κατηγορία, ΑΠΟΠ Πάφου. Στα θετικά της περιόδου σημειώνεται η διάκριση του καλαθοσφαιριστή της Jordin Williams στον διαγωνισμό τριπόντων του ΟΠΑΠ All Star Game 2019. Την περίοδο 2020-21 τερμάτισε στην 3η θέση εξασφαλίζοντας εισιτήριο για τα ημιτελικά του πρωταθλήματος, όπου αποκλείστηκε από την ΑΕΚ. Την ίδια χρονιά αποκλείστηκε από τα προημιτελικά του κυπέλλου, σε ένα παιχνίδι που κρίθηκε σε διαιτητικό λάθος στο τέλος του αγώνα. Μέχρι τον Φεβρουάριο του 2019 η ΕΝΠ αγωνιζόταν στην κλειστή αίθουσα αθλοπαιδιών της Τεχνικής Σχολής Αυγόρου, διότι δεν υπήρχε αίθουσα με τις απαραίτητες προδιαγραφές στο Παραλίμνι. Μετά από χρόνια πιέσεων για επιχορήγηση της ανέγερσης κλειστής αίθουσας στο Παραλίμνι ο ΚΟΑ έδωσε το πράσινο φως για ανοικοδόμηση του Κλειστού Γηπέδου Παραλιμνίου το οποίο έκτοτε αποτελεί έδρα των τμημάτων καλαθοσφαίρισης, πετοσφαίρισης και ποδοσφαίρου σάλας της ΕΝΠ. Το Κλειστό Γήπεδο Παραλιμνίου συχνά αποκαλείται και ως "Παλατάκι" από τον φίλαθλο κόσμο της περιοχής και τα ΜΜΕ. Ο γνωστότερος σύνδεσμος φιλάθλων της ΕΝΠ είναι ο ΣΥ.ΦΙ. ΕΝΠ-ΘΥΡΑ 26. Ιδρύθηκε το 1993. Η ονομασία ΘΥΡΑ 26 προστέθηκε αργότερα και οφείλεται στον ξαφνικό θάνατο του ποδοσφαιριστή της ΕΝΠ Γιώργου Καρά (αγωνιζόταν με τον αριθμό 26) και του γραμματέα του συνδέσμου φιλάθλων Γιώργου Μαυρουδη σε τροχαίο δυστύχημα τα ξημερώματα της πρωτοχρονιάς του 2002. Επίσημη ιστοσελίδα